LidanRubinov/Halacha-QA huggingface dataset:
שאלה: זמן ללימוד מקרא ותהילים: הזמן הטוב ביותר בשבילי ללימוד הוא לפני הנץ. מאיזו שעה בבוקר ניתן כבר ללמוד שניים מקרא ותרגום? ומאיזו שעה ניתן לומר תהילים? תודות
תשובה: שעה ורבע לפני הנץ החמה אחרי נטילת ידיים וברכה אפשר לקרוא שנים מקרא ואחד תרגום. ובאמירת תהילים אפשר להקל אחרי חצות הלילה.
שאלה: מי חליטה שניתזו על סיר חלבי: אנו מקפידים על חליטת הבשר כדעת הרמב"ם. ביום ששי חלטנו עוף בסיר בשרי כשסיר חלבי מונח על הכירה הסמוכה. במהלך החליטה נתז מהמים שבסיר הבשרי על הסיר החלבי שעמד סמוך לו. רצינו לשאול מה דין הסיר החלבי?
תשובה: סיר החלבי צריך הכשר. הגעלה במים רותחים.
שאלה: שאלות המנהגי ספרד באבילות: לרב דוד חי הכהן שליט"א 1. מדוע למנהג הספרדים את עיקר האזכרה עושים אחרי 11 חודש, ואחרי 12 חודש עושים אזכרה פחות קטנה, הרי יום השנה זה בתום השנה? 2. הגאון הנצי"ב כותב בעמק שאלה חיי שרה,יד,ו שמכיוון שכיום נהגו להעמיק הקבר יותר מ-10 טפחים הוי רשות בפני עצמה,ואין דין לועג לרש. ובימי הגמרא היה המנהג שלא להעמיק הקבר כמש"כ התוספות מו"ק מנפח. האם לפיו יהיה מותר מעיקר הדין ללכת עם ציציות בחוץ וכדומה? 3. איזה מנהגים מיוחדים יש בליל ויום יורצאייט? 4. האם כאשר יורצאייט חל בשבת מקדימים את הלימוד לליל שישי? 5. האם מכיוון שכתוב שבמוצ"ש בערבית הנשמות חוזרות לגהינם, האם אבל על אביו בשנה יהיה צריך להתפלל ערבית במו"ש מאוחר? מדין כיבוד הורים?
תשובה: 1. הטעם הוא בגלל שאז מפסיקים את הקדיש ומחזיקים את הנפטר לצדיק שזוכה לגן עדן. 2. נהגו להחמיר בזה. 3. לימוד משניות וזוהר משפטים, וביום עליה לקבר ומי שיכול גם ראוי שיצום. 4. אם זה בעשרה יש להקדים, אבל ראוי ללמוד גם ביום שבת. 5. תפילה בציבור חשובה יותר ואין להחזיק את הוריו כיורדי גיהנם.
שאלה: כהן בבית חולים לצורך מצוה: כהן שרוצה לבקר את אביו שאינו חולה מסוכן בבית חולים, אביו לא יכעס אם לא יבקרו. ראיתי שמחמירים, אך הציץ אליעזר, חט"ז, לג מתיר לאח או רופא שרוצים לעבוד שם כי סומכים על חזקת השתא שאין מת כרגע, ודעת הש"ך שהמת נמצא בחדר אחר, ועוד ראשונים. האם הוא הדין כאן שזה צורך מצוה? מה דעת הרב למעשה?
תשובה: למעשה אין להקל, בבתי חולים גדולים כמעט שיש חזקה שיש שם טומאת ואין להקל רק בחולה שיב"ס
שאלה: פרסום וידאו של עבירת תנועה באינטרנט: לאחרונה נפוצים באינטרנט סרטונים על עבירות תנועה שנהגים עושים בכבישים. הדבר מתאפשר עקב כך שכיום אפשר לקנות מצלמות מיוחדות אשר מתעדות את הנסיעה. האם הדבר מותר? האם יש בזה משום הלבנת פנים ברבים?
תשובה: מכיון שלא מצלמים את הנהג אלא רק את הרכב אין בכך הלבנת פנים
שאלה: קטניות בפסח לחולה צליאק: אני אשכנזיה, צליאקית ולאחרונה גם טבעונית (מטעמי מצפון ואידיאולוגיה) פתאום חשבתי על שבוע בשנה שחוץ מתפוחי אדמה, אני לא רואה מה נשאר לי לאכול. האם יש היתר למקרים כמוני להתיר את הקטניות בפסח?
תשובה: לחולה צליאק מותר לאכול קטניות. דיני חולה צליאק
שאלה: "ואספת דגנך"- טוב או רע?: לכבוד הרב, רציתי לשאול לגבי דעת רשב"י במסכת ברכות לה:, שרשב"י אומר ש ואספת את דגנך זה בשעה שאינם עושים רצונו של מקום. כיצד ייתכן להגיד כך?! הרי הפסוק הוא תוצאה של והיה אם שמוע?
תשובה: אכן שאלתך במקומה וכיוונת לשאלתו של ר' חיים מוולוז'ין בספרו "נפש החיים" (שער א', פרק ח'). בעל נפש החיים מבאר שם שהנהגתו של ר' ישמעאל היא הנהגה לרבים ואילו הנהגתו של רשב"י היא הנהגה ליחידים כמו שמסיימת שם הגמרא: "הרבה עשו כר' ישמאל ועלתה בידם, והרבה עשו כרשב"י ולא עלתה בידם". פרשת "והיה אם שמוע" נאמרה בלשון רבים והיא מתייחסת לרבים, מלבד הפסוק "ואספת דגנך". פסוק זה עוסק ביחיד שאינו צריך לעסוק בדברים אחרים מלבד התורה, ולכן כאשר אוסף משדהו נחשב שאינו עושה רצונו של מקום ודינו אינו שווה לדינו של הכלל שיכול גם לעסוק במלאכתו. חשוב לציין את המובא שם בהגה"ה שגם לפי רשב"י יש מדרגות מדרגות בהנהגה זו, וגם יחיד סגולה שיעסוק בתורה ועם כל זה יפנה עצמו קצת לעסוק בפרנסה אין בזה משום שאינו עושה רצונו של מקום ועליו להרהר בדברי תורה גם בעת עסקו בפרנסתו. הרב עזרא כהן
שאלה: שכח לברך המוציא: מי שנטל ידיים ואכל לחם ללא ברכת "המוציא", מה יעשה עכשיו?
תשובה: לשואל, אם עדיין רוצה לאכול לחם עליו לברך, ואם לא - לא, ועדיף שבכל זאת יברך ויאכל עוד מעט (שו"ע או"ח סי' קסז ס"ח ומ"ב ס"ק מח). בכל מקרה, לאחר הסעודה עליו לברך ברכת המזון גם אם לא בירך "המוציא".
שאלה: משך זמן הגעלה: ושבוע טוב. כמה זמן צריך להשאיר את הכלים בסיר במים הרותחים כדי שהם יהיו כשרים?(דעת ספרדים)
תשובה: כמה שניות.
שאלה: תפילה לשמירת הריון: כל היום אני קוראת תפילה לשמירת הריון. רציתי לדעת כמה פעמים לקרוא את התפילה הזאת ביום, והאם מותר גם בשבת לקרוא אותה? האם גם תהלים מותר לקרוא בשבת?
תשובה: שיהיה בשעה טובה ברכה והצלחה. פעם ביום. בוודאי שמותר לקרוא תהילים ותפילה לשמירת הריון בשבת. חשוב בכל יום - לברך ברכות השחר, לומר קריאת שמע ולהתפלל תפילת עמידה פעם אחת. טוב לומר בשבת נשמת כל חי.
שאלה: המשך לשון הרע: לא זכינו להבין מדוע אין כאן אסור לשון הרע? מה עוזר שאומר שזה מהתקשורת, הרי סוף סוף יש בזה גנאי ובזיון, וזה מזיק לשני? השאלה נשאלה בהמשך לשאלה "האם זה גם לפי החפץ חיים?"
תשובה: דבר שנאמר בתקשורת מפורסם לאלפים ובלאו הכי יגיע לאוזני השומע, ואם המספר מוסיף שזה נאמר בתקשורת ויש לחשוש שיש בזה הגזמה או שקרים הוא יכול להביא בזה תועלת, והכל תלוי בכוונת המספר.
שאלה: דעת מקרא: בבתי כנסיות שהתפללתי לאחרונה מאוד נהנתי לקרוא וללמוד ב"דעת מקרא" של מוסד הרב קוק על כל התנ"ך. בעקבות כך קניתי סט של דעת מקרא, כאשר חבר ראה שרכשתי את הסט הוא טען שלא בטוח שהוא "כשר" מבחינת הדעות שכתובות בו ושהכותבים לא בטוח יראי שמיים ואולי דעותיהם מסולפות. (בלי קשר הבנתי שלשום כולל או בית כנסת חרדי הסט הזה לא יכול להיכנס) הנושא חשוב לי מאוד, אשמח לקבל דעת תלמיד חכם בנושא שמכיר את הסט מקרוב (!) על השאלות הבאות: האם הכותבים של הסט מוחזקים כיראי שמים? האם מותר ללמוד בסט הזה לכתחילה? ואם כן? למה המוסדות החרדים נרתעים ממנו כל כך? ממתין לתשובה,
תשובה: לשואל פירוש "דעת מקרא" על התנ"ך הוא אחד מהמפעלים הגדולים ביותר שנעשו בספרות המקרא בדורות האחרונים. עורכו הראשי היה ר' יהודה קיל, יהודי ירא שמים ואיש אשכולות. בין חברי המערכת ישנם תלמידי חכמים מובהקים ויראי שמים. היתה לי הזכות להכיר שניים מהם פרופ' יהודה פליקס ור' שמואל הכהן. עם חברי המערכת של "דעת מקרא" נמנה הגאון הרב שאול ישראלי זצ"ל, ראש ישיבת מרכז הרב. בעבודת הביקורת לה נדרש השקיע זמן רב, תוך שהוא עובר בדקדקנות על פירושי הכותבים, ומעיר כאשר נדרש. למרות שהיבט העריכה אותו קיבל על עצמו היה ההיבט ההלכתי, לא פעם, עקב בקיאותו הרבה במדרשים, העיר למפרשים כי רעיון אותו הם מביאים בשמם או ממקורות חדשים כבר מצוי בדברי חז ל. עריכה דקדקנית זאת על ידו, מהווה ללא ספק תווית  הכשר  גם עבור אלו המסוייגים בדרך כלל מפירושים חדשים. מפרשי "דעת מקרא" נטלו על עצמם לפרש את המקרא באופן מסורתי, כמעט ללא ביקורת הנוסח ומתוך אמונה בקדושת הדברים. יחד עם זאת הפירוש מסתייע בממצאי המחקר המודרני, ובין שורותיו ניתן למצוא פולמוס סמוי עם ביקורת המקרא. בספר "לגמרו של המפעל הפרשני 'דעת מקרא'" ניתן לראות מהן קווי היסוד המפורטים שהנחו את הכותבים השונים. בעבר שמעתי הערה מסתייגת מפי תלמיד חכם על ביאור מסויים המובא ב"דעת מקרא", אך אין ספק כי מדובר בנקודה או בנקודות יוצאות דופן. ככלל החיבור פותח פתח רחב לציבור הרחב לעסוק בלימוד התנ"ך מתוך בהירות ונותן כלים בידיו להתמודד מול טיעונים שונים הבאים ממקומות זרים. שנזכה ללמוד וללמד מתוך יראת שמים טהורה, שלא נאמר על טמא טהור ולא על טהור טמא. נאמנה
שאלה: שיעור גריס לקולא: כידוע, דעת האשכול בה"ג והרי"ף שדיני כתמים לא נאמרו לזמנינו אלא נאמרו רק לטהרות, וכיום זה לא שייך. מבואר בשו"ת מהרשם,א,פא. ובשו"ת שואל ומשיב,א,ב,נה. כמו כן, דעת החת"ס, סימן קפב,ודעת כהן קפו- שאמנם כל דיני כתמים נוהגים היום כמו שנפסק בשו"ע, אך עיקר גזירת כתמים היתה בגלל טהרות ודבר שנאסר במנין צריך מנין אחר להתירו. האם מכל הנ"ל אפשר להסיק שיש מקום להקל בכתמים ששיעור גריס זה 21 מ"מ? כמו הדעות שהרב חיים נאה מביא בספרו שיעורי תורה,רלג, והרב פישר זצ"ל בספרו אבן ישראל ח"ז
תשובה: אם יש במה לתלות אפשר להקל.
שאלה: פלסטלינה בשבת לקטנים: האם נכון שהרב פוסק,שאם ילד קטן בן 3-4 לוקח בשבת פלסטלינה לשחק וליצור בה צורות, ההורים לא חייבים למחות בו?
תשובה: האיסור לעשות צורות בפלסטלינה הוא מדרבנן כי זה לא מתקיים. ובילד שאינו מבין עדיין, מותר להניח לו ללא הערה כי אינו בגיל חינוך.
שאלה: ביטול ברוב של טחינה שבושלה על ידי גוי: לא החלטתי האם להקל או להחמיר, אבל אם אני יוצא מנקודת הנחה שלכתחילה אסור לאכול טחינה שבושלה על ידי גוים, ועל גבי זה יש לי כמה שאלות: א. אם אני מערבב עם הטחינה עם טונה האם ניתן לומר שזה תערובת לח בלח ואז יש ביטול ברוב של הטחינה? ב. האם נכון לומר שטחינה זה נותן טעם עדין ולכן ניתן לומר שהוא בטל ברוב? ג. האם בחומוס מתועש יש בישול של פועלים יהודים שמבטל (לפי הדעות המקלות) את בישולי הגויים שהיו בטחינה?
תשובה: טונה וחומוס הם דברים יבשים והטחינה דבר לח.
שאלה: עצב בחנוכה: האם ראוי ללכת למוזיאון יד ושם בימות החנוכה?
תשובה: אכן לא מתאים. חנוכה שמח!
שאלה: ברכה להדלקת נרות- המשך: לרב אני כבר בחו"ל ואין אפשרות להדליק במקום שאני נמצא. אין יהודים בכלל. מה לעשות? מה לגבי הברכות ביום שישי כשאחזור לארץ? השאלה נשאלה בהמשך לשאלה "ברכות להדלקת נרות"
תשובה: אין צורך ביהודים הדלק לעצמך
שאלה: דבר תורה של נשים לאחר התפילה: בבית הכנסת של בן דודי נושאות נשים דברי תורה בבית הכנסת - אבל רק לאחר התפילה, לא באמצעה. אני מבין שלרב מפריעה ההתערבות בין גברים ונשים במהלך התפילה, לא עצם העובדה שנשים נושאות דברי תורה, אז האם זה ר? השאלה נשאלה בהמשך לשאלה "דבר תורה על ידי נשים בזמן התפילה"
תשובה: אם השיעור אינו המשך התפילה מותר אולם זאת רק בתנאי שהנשים לבושות כהלכה כמו"כ דבר תורה כשמו כן זאת התורה שנתנה למשה בסיני והמשכה ע"י המסורת הרצופה של מעתיקי השמועה מדור לדור (תנאי זה מתיחס כמובן גם לגברים!) עם זאת אציין רק עובדה שראיתי במו עיני, נחמה לייבוביץ' סירבה לתת שיעור בביכנ"ס בכל גם שלא בזמן התפילה
שאלה: בישול גויים במיקרוגל: האם יש איסור בישול גויים במיקרוגל?
תשובה: מיקרוגל לא נכלל בגזירה ואיננו אש, לכן אין איסור בישול נוכרים.
שאלה: למה זורע נכתב לפני חורש?: מדוע חורש נכתב אחרי זורע למרות שסדר הפעולות הוא הפוך? ומה זה בא ללמדנו?
תשובה: לשואל לשאלתך היפה נדרש ר' עובדיה מברטנורא בפירושו למשנה (שבת פרק ז משנה ב), וכך כתב: "הזורע החורש - הא דלא תנא החורש ברישא והדר הזורע כדרך כל הארץ, לאשמועינן שאם היה קרקע קשה וחרשו וזרעו ואחר כך חזר וחרשו, מחייב אחרישה שנייה משום חורש". נאמנה
שאלה: איפה עדיף להדליק נרות?- המשך: במידה ומסובך להדליק בבסיס מטעמי בטיחות, האם יש אפשרות שההורים שלי ידליקו ויוציאו אותי ידי חובה כמו שהוצע בשאלה המקורית? השאלה נשאלה בהמשך לשאלה "איפה עדיף להדליק נרות?"
תשובה: כן.
שאלה: דבר תורה ע"י נשים לאחר התפילה: קראתי שהרב מסתייג נחרצות מד"ת ע"י נשים בזמן התפילה. מה דעת הרב ביחס לד"ת שנאמר בביהכנ"ס לאחר זמן התפילה? הכוונה היא שלאחר התפילה מתכנסים הגברים והנשים באולם המרכזי (עזרת גברים), בהפרדה, ואשה דורשת בפניהם. האם אפשרי? אם לא, האם זו בעיה הלכתית של ממש או בעיה של ניראות וכדו? ב השאלה נשאלה בהמשך לשאלה "דבר תורה על ידי נשים בזמן התפילה"
תשובה: אם השיעור אינו חלק מהתפילה או המשך שלה והאישה לבושה כדין - מותר. נחמה לייבוביץ' סרבה לתת שיעורים בביכנ"ס בכלל, גם שלא בשעת התפילה, גם כאשר לא היה מקום אחר מתאים.
שאלה: המשך הלכות נידה: לגבי שאלה 4, הרב ענה שיש לבדוק האם יש כאב - זה אפילו אם יצא בעד בדיקה יותר מגריס? אם כן, אם אין כאב וזה תפרים תוך חודשיים יהיה ניתן להתיר עד גריס בעד בדיקה כמו כל דיני עד לא בדוק? השאלה נשאלה בהמשך לשאלה "הלכות נידה לפי מנהגי הספרדים"
תשובה: אם אין כאב ולא ידוע על זיבת דם מהתפרים אין לתלות גם בפחות מגריס כי אם כן מה תועיל הבדיקה.
שאלה: מראית עין במצב פלטה שבתנור- המשך: מחילה לרב, האם למעשה מותר או אסור להחזיר לתנור המשמש כפלטה? השאלה נשאלה בהמשך לשאלה "פלטה חזרה בתנור"
תשובה: אסור
שאלה: התמודדות עם חילונים או אתאיסטים: היום בעבודה נתקלתי בדבר מאוד מעצבן.שני אנשים שהיו איתי בעבודה הם אתאיסטים ואחת מהם היא נוצריה.דיברתי עם עמית לעבודה בקשר לחזרה בתשובה שלי.ויותר מאוחר הנוצריה שאלה אותי למה חזרתי בתשובה ומה כול כך משנה דתי או חילוני העיקר להיות טוב ועוד כל מיני שאלות שאני בת 19 לא כול כך מבינה מספיק לענות עליהם רק חזרתי בתשובה בגיל 15. ולאט לאט בשיחה הצטרף העמית לעבודה בכך שזילזל בתורה ועל הקדוש ברוך הוא ואני רתחתי מזעם.אבל נשארתי קצת מאופקת.בסוף הדיון הסכמנו שאנחנו לא מסכימים התנצלנו אחד בפני השני על הטונים הרמים סלחנו חייכנו וסיימנו. לאחר מכן הרגשתי שאולי בכך שנתתי תשובות לא כל כך מספקות ולא משכנעות בהתאם לחכמתי בתורה או בהלכה שאולי עשיתי חילול השם. השאלה שלי האם כן עשיתי ואם כן מה אני אמורה לעשות להימנע משיחה כזאת או פשוט להגיד אני לא מבינה כול כך בזה כדי לענות על שאלותיכם אתם צריכים לפנות לרב מלומד ובקי. אבל מצד שני הם יגידו אם את לא מבינה ולא יודעת למה חזרת בתשובה? את סתם חוזרת בתשובה מבלי לראות היגיון? ומבלי לדעת להסביר? מה אני עושה בשיחה עם חילוני או אתאיסט? מראש
תשובה: ב"ה לך. קראתי את מכתבך ומאוד הבנתי אותך. לך מאוד ברורה הדרך שלך, והתהליך שלך מאוד ברור לך, וכשאת באה להסביר זאת לאחרים, לא תמיד זה קל. במיוחד כשמדובר בכאלו שלא תמיד רוצים לשמוע, אלא יותר רוצים לומר את דעתם, ואולי אפילו קצת לנגח את הדרך שלך שהם לא מסתדרים איתה. דבר ראשון, חשוב מאוד לדעת שלא כל מה שאנו מסוגלים להוכיח, זה אומר שאנו לא מאמינים בו. יש המון דברים שלנו זה ברור, אך אין לנו את הכלים להוכיח לאחרים זאת. פעמים הוכחה לאחרים תלויה בידע באמנות הויכוח, ובידע רחב יותר, שלא צפוי שכעת יהיה לך. דבר שני, את צעירה, ואין צפוי מימך שתדעי לענות תשובות כמו אנשים מבוגרים ששנים עסקו בתורה. לכן ודאי שאין חילול ה' בתשובות פחות טובות שאת תיתני, ומי שירצה לחשוב כך, זו בעיה שלו, שהוא בעצמו צריך להבין זאת. דבר שלישי, חשוב מאוד להיות כנה, ולומר את האמת. הדרך של האמת היא הנכונה ביותר והטובה ביותר, והיא גם תרחיק אותך מכל בעיה. כעת, חשוב מאוד לדעת שמותר לך, ואף נכון שאת תגידי להם שלך הדברים ברורים, ושזו האמת שלך, גם אם את לא יודעת להוכיח זאת, לך זה ברור, כמו דבר שרואים שאי אפשר להוכיח לאחרים שלא רואים, אך לאדם הרואה אין ספקות, כך גם לך אין ספקות, וגם אם לא תצליחי להוכיח להם לא יהיו לך ספקות. את צריכה לומר להם, שמה שאת אומרת זה לא אומר שזו אמירתה של היהדות, אלא זו ההבנה שלך, לפי מה שאת מבינה, וזאת את יכולה לשתף אותם, ומה שאת לא יודעת, את יכולה לשאול, ועדיף להם שהם ישאלו ישירות, שאינה דומה תשובה מרב לתשובה מבת צעירה. אחר הקדמה זו, את יכולה להרגיש חופשיה לומר מה שאת מבינה, ושהם לא יתלו בך דברים אחרים, ואם בכל זאת אם מחפשים לעצמם הצדקה לדרכם, את כיסית את עצמך. כמובן שאת יכולה להציע להם מפגש עם רב, ואיתו לברר את כל הדברים, אך זה תלוי בך ובהם, ואת לא חייבת. שתהיה לך המון הצלחה, ואשמח לעזור לך בכל מה שאוכל. הרב יצחק גרינבלט.
שאלה: כהן מחלל שבת שנפטר: בעלי תשובה כהנים שהיה להם אב שמחלל שבת בפהרסיא ונפטר, לכאורה יהיה להם אסור להתעסק בו ולהיטמא לו? פה לכאורה צריך לחשוש לשיטות שדינו כגוי, כי מדובר באיסור תורה. נכון להזכיר את שו"ע, שעג,ח שאסור לכהן להיטמא לקרובו אם קרובו הוא ספק - כהן. למרות שיטת הראב"ד בהלכות אבלות,ג,ז- שכהנים בזמן הזה אינם מוזהרים על הכהונה, בכל זאת השו"ע לא עשה כאן ספק ספיקא להתיר השאלה נשאלה בהמשך לשאלה "אבלות על מחלל שבת- המשך"
תשובה: המצוה להיטמא לקרובים היא מ"ע דאו' ואין להקל בה משום ספיקות, או הרחקות שגזרו ח כקנס בעניינים אחרים.
שאלה: זמן ההמתנה בין בשר לחלב: קראתי בקיצור שולחן ערוך שהזמן בין עוף לחלב זה גם 6 שעות. אבל תמיד עשינו 3 שעות ( דעת ספרדים). מה לעשות?
תשובה: לשנות!!! אין הבדל בהמתנה בין בשר בקר לבשר עוף עם חלב.
שאלה: רימות של זבוב הפירות: יש בגינתנו כמה עצי הדרים. קטפנו קלמנטינות משלושה עצים, ומצאנו בהרבה מהן רימות של זבוב הפירות, כשלא היה שום סימן לכך על הפרי. (הוא שלם, טרי ולא רקוב כלל). שאלתנו: האם בלימונים, שקטפנו מעץ במרחק כ- 15 מטר ממנו, צריך לחשוש גם לכך? ב מראש.
תשובה: שלם וברכת ד' תמיד צריך להיות סימן חיצוני לזבוב הפירות. מדובר בהטלת לתוך הפרי, ועל כן אפשר לזהות את מקום ההטלה כמו כן אפשר לזהות את המקום שממנו יוצא הזחל (לא תמיד יצא). בכול אופן מה שנמסר לי בודאי שחייבים לעשות בדיקה מדגמית בלימון, למרות שהשכיחות קטנה יותר בלימון (בגלל עובי הקליפה) אבל אם מצאו הרבה בקלמנטינה יש לחוש גם בלימון. הנני מצרף לך אתר שמסביר כיצד בודקים בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בעל ששוהה בחו"ל בחנוכה: לרב אריאל מי שיהיה בחלק מהימים של חנוכה בחו"ל, האם אשתו תדליק כאן ביתם הוא כאן, והוא גם ידליק שם? מדובר שכאשר אצלו עשר בבוקר, פה זה 5 אחרי צהרים? בשו"ת של הרב מובא שזה מציאות של 2 משפחות, אך שם לא מדובר בבעל ואישה
תשובה: מכיון שיש הפרש שעות גדול, על הבעל להדליק שם
שאלה: הדלקת נרות מאוחרת: לרב. אני חייל וביום הראשון של חנוכה אני צריך להישאר בבסיס עד מאוחר, זאת אומרת שאני לא חוזר הביתה לפני עשר וחצי - אחת עשרה. הבית שאני גר הוא במקום די צדדי כך שהסבירות שבשעה זו יהיה מישהו בחוץ ויראה את הנרות אמנם קיימת אך אינה גבוהה. הייתי רוצה שאשתי (שנמצאת בבית בשעת צאת הכוכבים) תוכל להדליק ואני אצא ידי חובה. אבל הבנתי שישנם פוסקים הסוברים שעל מנת לצאת ידי חובה של ההודאה צריך לשמוע אדם אחר מברך על הנרות. כנראה שלא אוכל להיות במצב כזה, וכיוון שמספק ברכות להקל לא מברכים על נרות שרואים ברחוב - כנראה שבצורה זו לא אוכל לצאת בברכת ההודאה. רצוני לשאול - האם עדיף לצאת בהדלקה של אשתי אע"פ שכנראה לא אוכל לצאת בהודאה על הנס (לפי פוסקים אלו) או שעדיף לכוון לא לצאת בהדלקתה וכך כשאחזור הביתה מאוחר אדליק אך בלי ברכה כיוון שלא יראו את הנרות. וחג שמח!!
תשובה: הדבר הנכון שאתה יוצא בהדלקתה של אשתך, ואין עליך שום חובה יותר מזה. לא לשמוע ברכות ובוודאי לא לברך. ה' יצליח דרכך.
שאלה: הדלקת נרות: על התשובה המהירה. אך ברצוני להבין, האם אין נכון הדבר שיש אומרים שכל עוד לא שמע ברכת על הניסים לא יצא ידי חובת הודאה? או שאנו לא חוששים לשיטתם. השאלה נשאלה בהמשך לשאלה "הדלקת נרות מאוחרת"
תשובה: ברכת על הניסים אומרים כאשר אין מי שידליק עבורו ולא ידליק בעצמו במהלך הערב ורואה חנוכיה, שאז מברך שעשה ניסים.
שאלה: הדלקת נרות חנוכה בטיול: אני אשכנזי. א) אני יוצא לטיול בחנוכה ובטיול נישן באוהל. האם אני צריך להדליק נרות חנוכה? ב) האם אבי יכול להוציא אותי י ח? מה עדיף? ג) האם הדין ישתנה במקרה שבו אני אשן ללא אוהל?
תשובה: מוטב לא לצאת לטיול בחנוכה באופן זה. בכל אופן מי שיוצא נכנס למחלוקת אם הדר באוהל קטן המיועד מבעיקר לשינה יכול להדליק ולפיכך נכון שאביך יכוון להוציא גם אותך (ראה מקראי קודש לרב הררי פרק ט, לב). חנוכה שמח!
שאלה: אירוסין ואבלות: לרב ומועדים לשמחה! אנחנו מתכננים להתארס בקרוב ולקיים מסיבת אירוסין בעז"ה אך קיימת בעיית אבלות במשפחת הכלה-אבי הכלה נמצא בתוך י"ב חודש על אמו רצינו לדעת מספר דברים: א.האם מותר לאב הכלה להשתתף במסיבת האירוסין בצורה רגילה או שמא עליו לעשות מעשה מסוים שיתיר לו להשתתף (כגון מלצרות וכדו ) ב. האם יש שינוי בדין בין ספרדים לאשכנזים-חשוב לציין שמשפחת הכלה הם ספרדיים. ובהערכה
תשובה: ראשית כל מזל טוב. אירוסין ונישואין בתוך שנת האבל רצויים לנשמת הנפטר כי ב"ה יש המשכיות. אם ייאמרו דברי תורה הן ע"י משתתפים והן ע"י החתן (לא להפסיקו!) והאוירה תהיה רצינית מותר לאבל להשתתף אך לא בריקודים. מומלץ ללא תזמורת.
שאלה: מזוזה מצד שמאל ומעבר בין דקלים: יש לי שתי שאלות: א. כידוע מזוזה מתקינים בימין הנכנס, אבל שמעתי שדלת הנפתחת כלפי חוץ יש להניח את המזוזה בשמאל הנכנס, אם נכון הדבר האם יש נימוק לדבר? ב. העובר בין שני דקלים עליו להחזיק דבר מה בידו או זקנו, או פיאותיו, על מנת שיהא חוצץ, כדוגמת העובר בין שתי נשים עומדות או שני כלבים וכו המעבירים טומאה. מה הסיבה שגם בין שני עצי דקל יש ליצור חוצץ?
תשובה: לשואל, א. גם בדלת הנפתחת כלפי חוץ קובעים בימין הנכנס. יש מקרה מסוים שבו יש משמעות לכיוון פתיחת הדלת, והוא כאשר מדובר על דלת בין שני חדרים ששניהם חייבים במזוזה ומבחינת אופי השימוש בהם הם שווים בערכם, ולכן יש התלבטות האם להגדיר את המעבר מחדר א' לחדר ב' כ"כניסה" או "יציאה", ובמקרה זה הולכים לפי פתיחת הדלת, שהצד שאליו הדלת נפתחת הוא החדר שאליו נכנסים. דין זה נקרא "היכר ציר" - סימן על פי ציר הדלת (שו"ע יו"ד סי' רפט ס"ג ו'חובת הדר' פרק ח הערה י). ב. בגמרא (פסחים קיא ע"א) נאמר שאין לעבור בין שני דקלים ושיש בכך סכנה מסוימת, ולא הוזכר בגמרא פתרון זה שכתבת לאחוז במשהו. אינני יודע הסבר ברור לעניין זה, וייתכן שהדבר קשור למושג "שיחת דקלים" שמוזכר בדברי ח, סוג של תקשורת בין דקלים שאיננה ידועה כיום. מכל מקום, הרמב"ם והשולחן ערוך לא הביאו דין זה, ונמסר בשם החזון אי"ש שאין צורך להקפיד על כך בימינו. כך גם בכל דבר סגולי שמוזכר בגמרא והציבור לא נוהג להקפיד בו - אין צורך להקפיד. וחנוכה שמח,
שאלה: שירות לאומי- יש קדימות לעיר שבה אני גרה?: הרב. אני תלמידת כיתה י ב ובשנה הבאה אעשה בעז ה שירות לאומי. בדברים י ט,ז כתוב כי יהיה בך אביון מאחד אחיך באחד שעריך בארצך אשר ד אלוקיך נותן לך, לא תאמץ את לבבך ולא תקפץ את ידך מאחיך האביון. האם בעקבות פסוק זה שמדבר על עניי עירך, ישנו חיוב או עדיפות מסויימת לעשות שירות לאומי או התנדבות דווקא בעיר בה אני גרה? מראש וחג שמח!
תשובה: לשואלת, וחנוכה שמח! אכן, במדרש 'ספרי' על פסוק זה למדו ח שעניי העיר קודמים לעניי עיר אחרת (ובגמרא בבבא מציעא עא ע"א למדו זאת מפסוק נוסף, וכיוצא בזה שם לא ע"ב). מסתבר מאוד שדין זה נאמר לא רק לגבי צדקה אלא גם לגבי גמילות חסדים בגופו וכל צורה של הטבה לזולת (מקורות בכיוון זה בשו"ת מהר"ם גלאנטי סי' עו ושו"ת מכתם לדוד סי' מז - דיון מעניין מאוד האם מותר לרב העיר לעזוב את עירו לטובת עיר אחרת, ושם דיון נרחב על "עניי עירך קודמים" בהקשר זה). אך זכות הקדימה לבני העיר איננה שיקול בלעדי. אם מסיבה כלשהי ההתנדבות בעיר השניה תהיה משמעותית יותר במידה ניכרת, מותר להעדיף את המצווה הגדולה יותר. כמו כן, אם בעיר השניה תרגישי בטוחה יותר מבחינה רוחנית (למשל, כשהליווי התורני של בנות השירות מושקע שם יותר), ברור שמותר וראוי מאוד להעדיף את המקום הבטוח יותר (אם כי בדרך כלל מבחינה זו יש ערך רב בלינה בבית). אפילו פער שנראה לך משמעותי מבחינה נפשית או חומרית מתיר להעדיף שירות במקום אחר (על כל השיקולים הללו בשו"ת מכתם לדוד הנ"ל ומקצתם גם בשו"ת יוסף אומץ סי' יט, על העדפת תרומה ליישוב ארץ ישראל לעומת עניי עירך). אלה הם העקרונות שיש לקחת בחשבון. אולם ההחלטה הסופית על מקום השירות איננה יכולה להיקבע על פי שאלה מרב שאינו מכיר אותך. כדאי להתייעץ על מכלול השיקולים עם מישהו שמכיר אותך ואת סומכת עליו: ההורים ומישהו מישהי מצוות בית הספר שבו את לומדת, וכך תוכלי בעז"ה לקבל החלטה נכונה. בהצלחה מרובה ו
שאלה: האם יש עניין להקצות את השמן בחנוכה?: הרב. ידוע שאפשר להתכוון שלא להקצות את השמן והפתילות של חנוכה על מנת שיהיה מותר להשתמש בהם לאחר ההדלקה. האם יש עניין כלשהו שלא להקצות, וממילא דווקא לשרוף אותם ולא להשתמש בהם בכלל?
תשובה: אין צורך להקצות את השמן לנרות חנוכה רק אם אדם מעוניין להימנע משרפת השמן שנותר עליו להתנות שהוא מקצה רק את הכמות המינימאלית
שאלה: שכחתי להדליק נר ראשון בביתי: אתמול היה נר ראשון של חנוכה, את ההדלקה ביצעתי ביחד עם הוריי ובני משפחתי בבית הוריי. את ההדלקה ביצעתי אני באותה הדלקה, אך אני יודע שהייתי צריך להדליק גם כן בביתי למרות שאני ואשתי יצאנו ידי חובה כבר בהדלקה המשפחתית, אך חזרתי מאוחר בלילה ונשכח ממני להדליק גם בביתי רק בבוקר נזכרתי בזאת, מה ניתן לעשות? האם אפשר להדליק באור יום כלומר בצהריים סביבות שעה 3 וחצי - ארבע?
תשובה: לשואל, מאחר שלא ישנתם בבית ההורים, הייתם מחויבים להדליק בבית ואי אפשר להסתפק בהדלקה בבית אחר שאכלתם בו (משנה ברורה סי' תרעז ס"ק יב). מי שלא הדליק בלילה - אין לכך תשלומין ואי אפשר להדליק באור יום (שו"ע סי' תרעב ס"ב).
שאלה: יחוד עם דלת פתוחה: למנהג הספרדים- השו"ע (אבן העזר, סא, ב) כתב: די ביחוד שאינו ראוי לביאה, כי חופת נידה מהני. וא"כ, האם טוב שספרדים עושים יחוד בדלת פתוחה, הרי דעת מרן שלא צריך יחוד הראוי לביאה, וא"כ זה דרך הנישואין שנכנסים לחדר והדלת קצת פתוחה והוי קנין של הכלה ותצטרך כיסוי ראש?
תשובה: כיסוי ראש לאחר חופה שנוי במחלוקת בין פוסקי האשכנזים: לדעת הגר"י אריאל שליט"א -חופה הינה תהליך וגם לאחר ייחוד לא צריך כיסוי ראש. (עד שהולכים לביתם) לגבי הספרדים - שלא מצריכים חדר ייחוד (עם עדים וחדר נעול) ולכן רק לאחר שהולכים לביתם צריך כיסויי ראש. חופת נידה מהני למעשה לכול מנהגי העדות וההתייחסות שם בשו"ע לעצם חלות חובות בנישואין. ( אין ייחוד עם דלת פתוחה )
שאלה: שילוח הקן בקן הנמצא בחלון: האם מקיימים מצות שילוח הקן,בקן שיש בחלון הבית? 1. כי לשון הפסוק-כי יקרא קן לפניך, וכאן זה לא נקרא יקרא. 2. הגמרא בחולין קלט כותבת- מה דרך שאין קינו לפניך, וכאן זה לא נקרא דרך. מה דעת הרב?
תשובה: 1. אם זה בחלון מבחוץ, כן. 2. כתוב שיונים שקיננו בטפיחים צריך לשלח למרות שזה לא דרך.
שאלה: מצוות שילוח הקן וביצי תרנגול: "כי יקרא קן צפור לפניך בדרך בכל עץ או על הארץ אפרחים או ביצים והאם רבצת על האפרחים או על הביצים לא תקח האם על הבנים: שלח תשלח את האם ואת הבנים תקח לך למען ייטב לך והארכת ימים: (דברים כ"ב ו -ז ). מדובר כידוע רק בעוף הטהור. האם ישנה השגחה בלולי התרנגולות כשלוקחים את הביצים או אפרוחים לא לנגד עיניהן של התרנגולות? האם עלי להפסיק לאכול ביצים או בשר עוף כשהאפרוחים ניטלים ומגודלים לאכילה? מדוע לא חותמים השגחת כשרות על הביצים שבמרכולים?
תשובה: במצוות שילוח הקן נאמר "כי יקרא" ונלמד מכך שפרט למזומנים לפניך. המצווה לא נאמרה על ציפורים ביתיות.
שאלה: המשך.: אני נורא מעריכה את הדאגה והזמן שלך אבל מצאתי שלא ענית על השאלות שלי. האם הילדים שלי יחשבו ליהודים אם אני אתנצר? ומה בעצם ישתנה בחיי חוץ מהביורוקרטיה של שינוי הדת?. נורא קורע לב לקרוא על השואה והנוצרים כי אני נכדה לניצולי שואה אבל אין בליבי שנאה או גועל לאף דת שהיא ואני בוחרת לקחת רק טוב מהכל בכל מקרה, אין צורך לערב רגשות קשים, שינאה וגזענות בנושא שכזה ומשפחתי תעמוד לצידי ותתמוך בכל מקרה כי ההתנצרות היא לא לצורך התנצרות אלא בשביל האפשרות להתחתן. מראש, שוב. השאלה נשאלה בהמשך לשאלה "התנצרות!!!"
תשובה: ב"ה לך. אני יודע שלא עניתי על שאלותיך, ולא סתם לא עניתי. בבחירה שלי לא לענות ישירות על השאלה הייתה אמירה מאוד חשובה, שחשוב מאוד היה לי לכתוב לך אותה. תארי לעצמך שיבוא ילד לאבא שלו וישאל אותו, אבא אם אני ארצח את כל האחים שלי, ואני אבזה אותך ברבים ועוד, האם אמשיך להיות בן שלך? מה האבא יגיד לו?! בן נשאר בן, ויהודי נשאר יהודי, גם אם הוא עושה דברים נוראיים. אך האם אפשר לענות על שאלה כזו??! האם רב יכול לענות תשובה כזו? רב בכל היום שלו מחפש להוסיף קשר עם ה', לקרב את ישראל לאבינו שבשמים, והנה הוא נשאל שאלה כזו, כיצד יענה? לפי היהדות, יהודי שהמיר את דתו, יש לו דין גוי לחלק מהדברים, לדוגמא כאשר הוא נוגע ביין אסור ליהודי לשתות מהיין הזה, ועוד הלכות רבות. וכפי שכתבתי מבחינת היהדות זה אסון. האם אוכל להתיר לך לעשות דבר נורא כזה כדי למנוע בירוקרטיה? הדרך היחידה לפי היהדות היא שהגוי יתגייר, ואז תוכלי להתחתן איתו. אין דרך אחרת שרב יכול לענות על שאלה זו! צר לי שאינני יכול לענות תשובה אחרת, פשוט אני לא יכול! אם תרצי לבחור בדרך לפי היהדות, אשמח לעזור לך, ואם לא, אמשיך לבכות, ואמשיך להתפלל לה' שיעזור לך לצאת מהמצב שבו את נמצאת, ותזכי לחזור לחדש את הקשר עם אבינו שבשמים. אינני מאמין בהתנצרות כטקס, אני מאמין שאדם צריך להיות אמיתי במה שהוא עושה! אל תבני את חייך בשקר, כדי להכשיר לך הקלות, בסופו של דבר השקר מתפוצץ בפרצוף, ובסופו של דבר משלמים על כל שקר כזה. שתהיה לך המון הצלחה הרב יצחק גרינבלט.